internet vaartha 240 Views
రాంచీ : శ్రీలంక మహిళలతో జరిగిన టి20 క్రికెట్‌ సిరీస్‌ను భారత మహిళల జట్టు 3-0తో క్లీన్‌ స్వీప్‌ చేసింది.కాగా శుక్రవారం జరిగిన మూడవ మ్యాచ్‌లో శ్రీలంకను మిథాలీ సేన 9 వికెట్ల తేడాతో ఓడించింది. టాస్‌ గెలిచి ముందుగా బ్యాటింగ్‌ చేసిన శ్రీలంక 20 ఓవర్లలో 89 పరుగులకు ఆలౌటైంది.కౌశల్య 25 పరుగులు జయాంగినీ 21 పరుగులతో టాప్‌ స్కోరర్లుగా నిలిచారు.బిష్త్‌కు 3 వికెట్లు,పాటిల్‌ 2 వికెట్లు పడగొట్టారు. కాగా 90 పరుగుల టార్గెట్‌ను 37 బంతులు మిగిలుండానే వికెట్‌ నష్టపోయి భారత్‌ చేరుకుంది.13.5 ఓవర్లలో 91 పరుగులు చేసింది. మందన 43 పరుగులు, వేద కృష్ణమూర్తి 13 పరుగులు చేశారు.అంతకు ముందు శ్రీలంకతో జరిగిన మూడు వన్డేల సిరీస్‌ను మిథాలీసేన క్లీన్‌ స్వీప్‌ చేసింది.